Jenna Jameson, mărturisiri despre lupta pentru viață. Vedetei de filme pentru adulți i s-au mai dat câteva luni de trăit
- Bianca Ion
- 15 martie 2024, 19:30
Jenna Jameson, fostă vedetă de filme pentru adulți, a vorbit despre starea sa de sănătate, după ce medicii i-au comunicat în urmă cu doi ani că mai are de trăit doar câteva luni.
Jenna Jameson, diagonosticată cu o boală autoimună rară
La vârsta de 49 de ani, Jenna Jameson, fostă actriță de filme pentru adulți, a fost diagnosticată cu sindromul Guillain-Barré, o afecțiune autoimună rară care afectează sistemul imunitar și atacă sistemul nervos periferic. Din cauza atrofierii musculaturii picioarelor, actrița s-a confruntat cu incapacitatea de a merge fără ajutor.
La începutul anului 2022, când a început să se simtă rău, medicii au bănuit inițial că ar avea cancer sanguin. Având deja probleme de sănătate, inclusiv probleme de memorie, Jenna, care este mamă a trei copii, a primit știrea că îi mai rămâne de trăit cel mult un an, conform Newsweek.
În urma acestui diagnostic, actrița a părăsit spitalul unde era internată de câteva luni și a optat pentru o abordare holistică a stării sale de sănătate.
"Când mi s-a spus pentru prima dată că nu mai aveam foarte mult de trăit, cred că am clacat. Nu prea știam cum să diger asta", a spus actrița într-un interviu din august 2023.
Jenna Jameson, mărturisiri despre lupta pentru viață
În loc să se resemneze, Jameson a hotărât să lupte. A acceptat faptul că va avea nevoie de un scaun cu rotile, dar a considerat că viața poate fi trăită și în aceste condiții.
La peste un an de la primirea știrilor șocante, Jameson a făcut publică situația ei într-o postare pe Instagram. A împărtășit o imagine comparativă care o prezintă atât înainte de boală, cât și acum, cu un cadru premergător și un scaun cu rotile în vizor.
"Mi-am pierdut capacitatea de a merge acum peste un an și am crezut că am terminat. M-am luptat pentru a reveni și încerc constant să devin un om mai bun la exterior, dar mai important - la interior", a scris în mesajul care însoțește colajul foto.
Printr-un clip postat în Instagram Story, Jameson a explicat că postarea respectivă reflectă progresul său și că împărtășind acest lucru, "mă ajută să mă vindec".
În plus, pe diverse platforme sociale, a oferit în mod constant actualizări despre starea sa de sănătate.
Cum a început povestea vedetei de filme pentru adulți
Fosta vedetă de filme pentru adulți a relatat cum a început această poveste:
"Boala mea nu a fost identificată în spital. Mi s-au dat multe diagnostice, dar apoi au fost retrase. Și am ajuns până în punctul în care am fost atât de frustrată încât am ieșit din spital și am adoptat o abordare holistică care a început să funcționeze. Sunt sigură că în mare parte boala mea ar putea fi atribuită spațiului meu mental. Creierul tău este conectat la sănătatea ta fizică... Și am avut parte de multă durere", a spus Jenna Jameson.
Fosta actriță a menționat că a avut-o alături pe soția sa, care o sprijină enorm. Jameson s-a căsătorit cu antreprenoarea și influencerița Jessi Lawless în luna mai a anului trecut. Pe un cont de Instagram alternativ, deschis în 2022, Jenna Jameson a distribuit fotografii de la nunta lor.
Anterior, a avut o relație cu Lior Bitton, cu care a fost logodită. Cei doi au un copil de 6 ani împreună, pe nume Batel Lu. Jameson mai are și doi fii gemeni, născuți în 2009, cu vedeta UFC Tito Ortiz, de la care s-a despărțit în 2013. De-a lungul timpului, Jameson a mai fost căsătorită de două ori, prima dată cu actorul de filme pentru adulți și regizorul Brad Armstrong, și apoi cu Jay Grdina, care de asemenea a fost actor de filme pentru adulți.